Täna saates - abielupaar, kellel on 32 last.
Nad püüavad koos teistega luua orbudeta maailma.
Usuvabadus on paljudele kristlastele unistus.
Seadusandjad ja aktivistid võitlevad selle teostumise nimel.
Ja - tüdruk Vietnami sõja ikooniliselt fotolt.
Täna paraneb ta sisemistest ja välistest haavadest.
KRISTLIKU MAAILMA UUDISED
Tere tulemast! Olen Mark Martin. George ja Wendy on tööreisil.
Maailma lastekodudes elab hinnanguliselt 8 miljonit last.
Mõned kristlased arendavad liikumist,
kus lastele otsitakse turvaline, stabiilne ja hoolitsev pere.
George Thomas tutvus nägemusega orbudeta maailmast.
Gennadi Mohnenkol on kutsumus.
Kui üks-kaks kristliku peret võtaksid ühe lastekodulapse,
oleks maailm orbudevaba.
Mohnenko on pastor Ida-Ukrainas. 1998. a nägi ta oma silmadega
oma kodulinna Mariupoli tänava- ja lastekodulaste viletsust.
Ma ei osanud sellest mööda minna.
Kui nägin nende silmi, mõistsin Jumala isasüdant.
Idee oli hullumeelne, kuid midagi oli vaja ette võtta.
18 aastaga on Gennadist ja Lenast saanud 32 lapse vanemad.
Täpselt, 32. Enamik neist adopteeritud.
Adopteeritud lapsed elasid tänaval.
Noorimad olid 4-5-aastased ja isegi 2-aastased.
Teadsime, et enamik neist sureks tänavail või satuks vangi.
Mohnenkodel on Ukraina suurim
tänavalaste rehabilitatsiooniprogramm.
Keegi ei pea adopteerima 32 last. Minu pere pole "normaalne" pere.
Usun, et maailmas on piisavalt kristlikke peresid,
kes võiksid adopteerida 1-2 last. Siis poleks maailmas enam orbe.
Mohnenko viis sõnumi Chiang Maisse Tais.
Foorumil "Orbudeta Maailm" osales 450 juhtivat orvutöötegijat.
Ruslan Maliuta aitas üritust korraldada.
Meie eesmärk on lihtne: aktiveerida, ühendada ja varustada Kristuse Ihu,
et iga laps saaks turvalise ja püsiva kodu.
Maliuta usub, et kogudused ja organisatsioonid peavad muutuma
ning hakkama investeerima lastekodude asemel peredesse.
See pole lihtne. Ei saa lihtsalt lastekodusid ja asutusi sulgeda.
Esmalt tuleb muuta mõtlemist.
Craig Greenfield aitab Aasia lapsi.
Tema sõnul peab muutus algama usul põhinevatest rühmitustest.
Kahjuks säilitavad lastekodumudelit just kristlikud misjoniorganisatsioonid
ja teised rühmitused.
Suured sekulaarsed abiühendused
on loobunud lastekodutöö mudelist juba aastaid tagasi.
Muutus on käsil, kuigi see liigub aeglaselt,
ütleb Rebecca Nhep, kes toetab Austraalia kogudustega
laste õigust perele.
Kristlased hakkavad teadvustama, et see pole lastele parim hoolitsusviis
ning lastekodude ja asutuste lapsed pole tingimata orvud,
vaid neil on vanemad ja pered. Taustal on vaesus, puuded
või hariduse puudumine.
Muutust ka kritiseeritakse.
Siin Chiang Mais Põhja-Tais on 1,6 miljonit elanikku.
Siin on 600 eralastekodu.
Paljusid, nagu seda siin, juhivad kristlased.
Minagi kasvasin lastekodus. Nii tahangi orbude eest hoolitseda.
Manop Chaochareon juhib lastekodu.
Tema pere oli vaene ja ta anti ära.
Kuna külas polnud kooli, saadeti mind lastekodusse, kus oli kool.
See polnud ideaalne lahendus, ütleb ta.
Nüüd püüab ta luua naisega perekondlikku atmosfääri
oma lastekodu 30 lapsele. Nad võtavad üksnes tõelisi orbe.
Lapsed peaksid elama oma perega, kuid kui see pole võimalik,
peaksid olema sellised alternatiivid.
Foorumi 60 riigi delegaadid osalesid töötubades ja seminaridel,
kus räägiti pere- ja ühiskonnapõhisest hooldusest.
Foorumil oli mitmeid kõnelejaid,
sh 700-klubi saatejuht Terry Meeuwsen.
Tal on seitse last, viis neist adopteeritud.
Ta rajas ühenduse Orvu Tõotus 2005. a ja õppis varakult,
et lastekodu ehitamine ja täitmine pole alati parim.
Vahel küsitakse endiselt: "Tahaksin lastekodu luua. Kas aitate?"
Vastame: "Võite aidata meil peresid ehitada
ja aidata lapsi, kuid me ei ehita lastekodusid.
Püüame muuta olemasolevaid lastekodusid perekondlikeks."
Orvu Tõotus tegutseb 60 riigis.
Eljona, mitut moodi saab kartuleid valmistada? - Üks, kaks,
kolm, neli, viis. - Ta on väga leidlik.
Kuus, seitse.
Meeuwseni sõnul ei taga muutus alati, et lapsed saavad pere,
kuid on tähtis, et Kristuse Ihu täidaks augud.
Tõuskem Jumala rahvana mis tahes kultuuris elame
ja andkem lastele pered.
Aidakem neil terveneda ja loogem tervete perede maailm.
Maliuta tahab, et üha rohkemad võtaksid omaks uue hoiaku.
Kõik ei saa adopteerida või kasulapsi võtta.
Kõik ei saa programmis osaleda, aga kõik saavad midagi teha. Vägev.
Igaüks võib kasvatada teadlikkust, palvetada ja toetada.
Kõik asjaosalised teavad, et protsess on pikk ja keeruline.
Kuid kuskilt tuleb alustada.
Ta ütleb, et foorum on uus etapp pikal ja raskel teekonnal
orbudeta maailma suunas.
George Thomas, Chiang Mai, Tai
Võid jagada häid uudiseid orbudest, kes leiavad kodu.
Jaga reportaaži meie Facebooki lehel.
Järgmiseks - usuline tagakius süveneb iga aastaga.
Üks riik taandub lahingust.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Hiina pastor Joseph Gu vabastati vanglast,
kus ta viibis kaks kuud
vastupanu tõttu valitsuse ristideeemalduskampaaniale.
Kampaania püüab Zhejiangis koguduste kasvu kärpida.
Gu on jutlustamiskeeluga koduarestis. Piiratakse ka tema kontakte teistega.
Open Doors USA teatel süveneb kristlaste tagakius kogu maailmas.
Värskeim näide on paasapüha aegne rünnak Pakistani kristlaste vastu.
Vastutuse võttis Taliban. Hukkus üle 70 inimese.
Open Doorsi teatel hukkus mullu usu tõttu üle 7000 kristlase,
ligi 3000 rohkem kui 2014. a.
Ühenduse juht David Curry tõdes ajalehele The Daily Beast,
et paljud ameeriklased ei mõista, kui tõsine tagakiusamine on
ja et see süveneb veelgi.
Islamiradikaalid tihendavad rünnakuid usuvähemuste vastu kogu maailmas.
Pereuuringute Nõukogu ekspertide paneel hoiatas hiljuti,
et tagakiusamine kujutab ohtu USA rahvuslikule julgeolekule.
Raporteerib Abigail Robertson.
Usuvabadus on kauge unistus
iga päev tagakiusu kogevatele kristlastele.
Usuvähemuste, eriti kristlaste elu Pakistanis on raske.
Meid kiusatakse taga ja koheldakse teise ja kolmanda klassi kodanikena.
Talebani paasarünnaku sarnaseid sündmusi on pidevalt.
Valitsused kristlasi eriti ei kaitse.
Pakistani valitsus pole siiani vajalikke samme teinud.
Asi pole enam usuvabaduses, vaid elus ja surmas.
Mitmed usuvabaduseksperdid arutasid Washingtonis
usulise tagakiusamise mõju USA-le.
Endine kongresmen Frank Wolf peab seda ohuks rahvuslikule julgeolekule
ja õhutab Kongressi tegutsema.
Valitsus ja Kongress peavad tegutsema või läheb halvasti.
Sarnaselt paavstiga ütleb Wolf, et see on III Maailmasõda.
See on 3. Maailmasõda. Kongress peab sellega tegelema,
rääkimata valitsusest. Tuleb korraldada intervjuusid
ning kaasama parimad poliitilised ja sõjalised eksperdid.
Tema näeb vaieldamatut seost erinevate terrorirünnakute vahel.
Boko Haram on vandunud truudust ISISele.
Seos Somaalia al-Shabaabiga ja ka Liibüas toimunuga on selge.
Nägime, mis toimus Prantsusmaal ja San Bernadinos.
Panelist Tina Ramirez rajas ühenduse Hardwired Global,
mis jagab juhtidele teavet usuvabaduse kohta
ja julgustab muutma usuvähemusi rõhuvaid seadusi.
Iraagis on esmakordselt tekkimas usuvabadusliikumine.
Oleme koolitanud juhte terves Iraagis. Nad on innustunud.
On hakatud rohkem austama eri uskude esindajaid
ja teiste uskude esindajate õigust oma usku harrastada.
Kuigi olukord näib lootusetu, julgustab paneelil osalenuid see,
et nende töö aitab inimesi.
Pereuuringute Nõukogu, Washington, Abigail Robertson
Ühendus Märtrite Hääl kaitseb tagakiusatud kristlasi.
Dr Jason Peters on ühenduse asejuht. Tere tulemast! - Aitäh.
Oled aidanud tagakiusatud kristlasi 40 riigis.
Miks tagakius süveneb? - See on hea küsimus.
Jeesus lubas, et kui Teda järgime, kohtame tagakiusu.
See ilmneb nüüd kristlasi sihtiva radikaalse islami kasvu tõttu.
Kus on näha kõige rohkem kannatusi? - Tuleb öelda, et Sudaanis.
See on kristlastele ohtlikeim paik. Nüüd muidugi ka Süüria ja Iraak.
Märtrite Hääl toetab uut liikumist "Mina olen N". Millega tegemist on?
Moslemimilitandid tungisid Mosulisse, piibelliku Niinivesse.
Kristlased on seal sadu aastaid olnud. ISIS tuli sinna
ja hakkas spreivärviga kodudele araabiakeelset tähte 'N' maalima.
See tähendab kristlast. See lähtub sõnast 'naatsaretlane'.
Kristlastel anti valida islamisse pöördumine,
kaitseraha maksmine, mis tähendanuks orjust,
lahkumine või surm.
Märtrite Häälel on uus raamat "I am N" ("Mina olen nun")
ISISe ja teiste islamiäärmuslaste poolt tagakiusatud kristlaste lugudega.
Mis sind eriliselt puudutas?
Parim näide on 13-aastane poiss Danjuma Põhja-Iraagist.
Moslemiäärmuslased ründasid tema küla ja tapsid 23 kristlast.
Teda löödi matšeetega pähe, taheti ära lõigata vasakut käsivart,
lõigati ära tema suguelundid. Kohutavad asjad. Nüüd on ta pime.
Kuid kõigest hoolimata räägib ta raamatus: "Kuigi nad tegid seda,
kontrollib Jumal kõike. Usaldan Teda. Annan neile andeks."
Miks pole tagakius tingimata halb asi?
Kuna see annab kogudusele võimaluse puhastuda.
See puhastab ja esitab väljakutse meie usule.
Kui seda proovile ei panda, on raske näidata, et see tõeline on.
Kuidas vaatajad aidata saavad? - Kui istun põgenike telgis,
joon teed ja vestlen, küsin neilt: "Kuidas saame aidata?",
on esimene vastus: "Palvetage!"
Mõnede sõnul palvetavad nad meie eest, kuna kohtame väljakutsed.
Palvetamiseks tuleb neid tunda. Nad on meie vennad ja õed.
Teiseks aitame konkreetselt.
Netilehelt persecution.com võib tellida lehe, kust saab lisainfot.
Peredele võib näiteks arstiabipakke saata.
Dr Jason Peters ühendusest Märtrite Hääl, aitäh.
"I am N" koondab moslemiradikaalide poolt tagakiusatud kristlaste lugusid.
Seda võib osta raamatupoodidest ja internetist.
Aitäh intervjuu eest. - Tänan.
Kanada kaotas usuvabadusameti.
Otsuse tegi liberaalne peaminister Trudeau.
See teenis alates 2013. aastast kõigi uskude esindajaid.
Otsus pahandab teisi usuvabadusrühmitusi.
Järgmiseks - ta kannab sõjaarme.
Vapper noor naine leidis tervenemise ihule ja hingele.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
See on üks meeldejäävamaid ja kummitavamaid fotosid:
pilt alasti jooksvast Vietnami tüdrukust
pärast napalmpommi plahvatust tema kodu lähedal. Oli aasta 1972.
Armid on Kim Phuci ihul veel näha,
kuid uus ravi võib muuta nii tema kui teiste põletushaavaohvrite elu.
Jätkab Wendy Griffith.
Kes võib unustada seda pilti? 9-aastane Kim Phuc püüab põgeneda
oma põleva ihu eest, kui lõuna- vietnamlased tema küla pommitasid.
Tema haavad olid nii tõsised, et arstid ei andnud talle elulootust.
Ta viidi surnukuuri. Kim Phuc polnud valmis surema.
Vanemad leidsid mu surnukuurist. - Sa polnud surnud.
Ma polnud veel surnud.
Jumal polnud valmis mind ära võtma. Tal oli veel plaane.
Kim on nüüd 53-aastane.
Kaunis kimono varjab arme seljal ja käsivartel.
Kaunis naeratus püüab peita valu, millega ta iga päev võitleb.
Mul on olnud 17 operatsiooni.
Kim rääkis hiljuti Washingtonis arstidele ja plastikakirurgidele
tema elu muutnud päevast.
Mu ümber raevutses tulemeri. Riided põlesid seljast ära.
Mõtlesin hetke: "Oh häda,
muutun koledaks
ja mind peetakse teistsuguseks.
Tundsin õudust. Seejärel jooksin tulest välja.
40 aastat pärast kohutavat päeva
loodab Kim, et armid võivad paremad välja näha ja tunduda.
Suurim probleem on selles, et tal on tõsised valud kohtades,
kuhu sattus põlev napalm.
Dermatoloog dr Jill Waibel Miamist avastas,
et uus laserhooldus vähendab valusid ja lisab liikuvust.
Uus ravimeetod, fraktsionaalne laser,
põletab väikseid auke, mis aurustavad kude.
Normaalne nahk parandab selle. Meetod on revolutsiooniline.
Nahk paraneb pea normaalseks. Ravikuure peab tegema tihti,
kuid see on parim põletusarmide ravimeetod 100 aasta jooksul.
Kim on läbinud 7st ravist neli.
Armid muutuvad heledamaks ja pehmenevad.
See annab lootust, et aasta pärast annab valu järgi
ja armid näevad paremad välja.
Laseritootja Lumenis osales algatuse käivitamisel,
mis aitab Kimil ja teistel sõjaohvritel ravi saada.
Tehnoloogia on saadaval,
kuid see on väga kallis.
Meil on suur au osaleda projektis Restoring Heroes.
Rajame sõjaveteranide haiglates raviprogrammi,
mille kaudu põletusarmiohvrid seda ravi saavad. Haiglaid on 99.
Hoolimata hirmust, et teda ei taheta, on Kim abielus. Tal on kaks poega.
Ta ütleb, et pöördumine cao dai usust kristlusse 19-aastasena
muutis kõik.
Kuidas aitas see andestada pommi visanutele?
Pilt Jeesusest Kristusest,
kui Ta ... löödi risti ja tapeti.
Jeesus ütles: "Isa, andesta neile.
Nad ei tea, mida teevad."
See pilt ja kirjakoht ütlevad:
"Issand, aita mul sama teha.
Anna mulle selleks jõud ja kaastunne."
Hakkasin vaenlaste eest palvetama.
Mida rohkem palvetasin, seda rohkem mu süda pehmenes.
Lasertehnoloogia pioneerile dr David McDanielile
meenutab Kimi lugu, et arstid ja õed tegelevad väliskestaga,
kuid Jeesus tervendab südame.
Ühes Aafrika misjonihaiglas on kuulus silt:
Arstid ja õed ravivad, kuid Jeesus tervendab.
Ravime laseriga arme, kuid Jeesus tervendas tema südame.
Vietnami valitsus kasutas Pulitzeri saanud fotot propagandaks.
Kimi sõnul on see nüüd õnnistus, millega maailmani jõuda.
Fotost on saanud mulle vägev kingitus.
Võin sellega rahu ja headust edendada.
Wendy Griffith, CBN News
Kuigi Vietnami valitsus ja Kimi pere teda algul taga kiusasid,
on nüüd kõik pereliikmed kristlased.
Lisainfot koguduse tööst maailmas leiate meie kodulehelt
aadressil cbnnews.com
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
CBN-i Operatsioon Õnnistus aitas Hondurase tüdrukul jälle näha.
Maileenil oli sündides mõlemas silmas hall kae.
8-kuuselt oli ta peaaegu pime. Operatsiooniks polnud raha.
Ema Kimberly palvetas: "Jumal, aita mu tütart."
Operatsioon Õnnistus maksis operatsiooni ja järelravi eest.
Maileen on täiesti terve ja Kimberly tänab palveid kuulnud Jumalat.
Tore lugu. Operatsioon Õnnistus ja CBN teevad palju head.
Aitäh vaatamast. Järgmise nädalani! Jumal õnnistagu teid!
Tõlge: Monika Jaaguri